**Sezóna 2023 v Golfovom rezorte Black Stork**

**Ihrisko Vardon je už 2. rok** public teda je k dispozícii aj hráčom bez oprávnenia na hru – „ zelenej karty". Tomu je prispôsobený aj predĺžený čas hry na každej jamke a štartovacie časy sú po 15 minútach. Vstup je spoplatnený veľmi priaznivým paušálnym poplatkom. Pre záujemcov sú pripravené výhodné permanentky.

Rozsiahla **Chipping zóna je k dispozícii a je rozšírená o 3 tréningové greeny.**

**Majstrovstvá LGK, zaradené v rankingu WAGR a budú sa konať 28.–30. júla 2023** s medzinárodnou účasťou. O prize money budú hrať PRO hráči z niekoľkých krajín. Piati finalisti z 14. ročníka medzinárodného 3-dňového turnaja pre juniorov do 21 rokov **FALDO Series Slovakia Championship, ktoré sa uskutoční 22. – 24. augusta 2023**, postúpia na európske finále**. V sobotu 5. augusta prebehne už 16.ročník Charity Golf Cup-u** pod záštitou Petra Bondru, z ktorého už viac, ako 330 000 € putovalo pre hendikepované deti. **Tradičná tour Grand Prix Black Stork**, v ktorej sa počas každého turnaja vyhráva golfový pobyt vyvrcholí obľúbeným turnajom **O pohár prezidenta LGK 14. októbra 2023**. Nebudú chýbať pravidelné **turnaje HCP a Sunny Friday**. S veľkou radosťou bude Golfový rezort Black Stork pokračovať aj v práci so začiatočníkmi, a to už pravidelnými **tréningami každý piatok a nedeľu pre dospelých a juniorov**. Každý mesiac sa bude konať takisto **Turnaj pre začiatočníkov**, jeho zmyslom je aby sa začínajúci golfisti cítili sa na ihrisku, ako doma. **Denný tábor – Detská golfová škola** je ideálnym riešením, ako sa deti počas päť dňového tábora pod vedením trénerov s golfom zoznámia. Počas leta sa budú konať 4 turnusy - 10.-14. júla 2023, 17.-21. júla 2023, 07.-11. augusta 2023 a 14.-18. augusta 2023. Pokračovať budeme aj pravidelnými **Kurzami na získanie oprávnenia na hru „Zelenej karty"** , vďaka ktorým je golf koníčkom pre stále viac ľudí. Nebude chýbať ani Deň otvorených dverí na golfe, ktorý umožní negolfistom získať prvý kontakt s hrou. Deň otvorených dverí bude prebiehať každý mesiac v termínoch: 28. mája 2023,25. júna 2023, 30. júla 2023, 27.augusta 2023 a 24. septembra 2023. Golfový rezort Black stork sa zapojil aj do Národného dňa golfu, ktorý bude prebiehať 13. mája 2023.

Hráči môžu stále využiť **výhodné permanentky**, ktoré im zaručujú výhodnejšiu cenu a je už len na nich či sa rozhodnú pre celosezónnu permanentku alebo permanentku na desať hier.  V rezorte Black Stork je bezplatný vstup na kryté odpalisko a na tréningové plochy (driving range, chipping area a putting green). Poistenie zodpovednosti každého hráča na ihrisku za škody spôsobené na majetku alebo zdraví. Hostia ubytovaní v **Hoteli International\*\*\*\*,** ktorý sa nachádza v strede golfového ihriska majú až **30 % zľavu z hry golfu**, navyše účastníci turnaja organizovaného v rezorte majú špeciálnu cenu ubytovania. Hráči golfu iste opäť ocenia atraktívnu **ponuku Noc+Fee alebo pobyt Unlimited s neobmedzenou hrou** či lekciami golfu.

Footgolf je zaujímavá forma golfu hraná futbalovou loptou a nohami, obľúbená je medzi futbalistami. Na ihrisku Vardon máme 18 jamkové footgolfové ihrisko.

Ako už aj počas minulých rokov ponúkame všetkým návštevníkom **atraktívne golfové a wellnes balíky**, spojené s ubytovaním v Hoteli International\*\*\*\*. Turnajoví hráči budú mať opäť špeciálnu cenu ubytovania. Hostia si pochvaľujú wellnes centrum, v ktorom je vnútorný a vonkajší vyhrievaný bazén s protiprúdom, fínska, infra a parná sauna, vírivka, tepidárium, rozšírené o odpočiváreň. Novinkou je zväčšená a vynovená posilňovňa, ale aj nový názov **reštaurácie PYRUS otvorenej pre širokú verejnosť** so sezónnymi ponukami a domácu cukráreň v lobby bare Hotela International.

Viac informácií o pripravovaných podujatiach nájdete na [www.golftatry.sk](http://www.golftatry.sk) / [www.international.sk](http://www.international.sk)

Vypracovala: Mgr. Michaela Štupáková – marketing manager – 0911 546 256